|  |  |
| --- | --- |
|   | РЕПУБЛИКА БЪЛГАРИЯ**МИНИСТЕРСТВО НА ОКОЛНАТА СРЕДА И ВОДИТЕ** |

**Мотиви за разработване на проект на Инструкции и контролен лист за осъществяване на контрол и проверка на място на съоръженията за третиране на биоотпадъците.**

На основание чл. 56 от Инструкцията за организацията на деловодната дейност и документооборота на Централното управление на Министерството на околната среда и водите, представям на Вашето внимание проект на *„Инструкции и контролен лист за осъществяване на контрол и проверка на място на съоръженията за третиране на биоотпадъците.*

Настоящите *Инструкции и контролен лист* се разработват на основание чл.18, т.4 от [Наредбата за третиране на биоотпадъците](http://www.moew.government.bg/files/file/Waste/Biowaste/Biowaste_ordinances/CompOrd-State_Gazette.pdf), приета с ПМС № 235 от 15.10.2013 г. (Обн. ДВ, бр. 92 от 22.10.2013 г.). и тяхната основна цел е да подпомогнат компетентните органи - Регионалните инспекции по околната среда и водите (РИОСВ) при извършването на проверка на място и текущ контрол на съоръженията за:

* компостиране;
* анаеробно разграждане;
* МБТ, които произвеждат стабилизирана органична фракция, предназначена за рекултивация на нарушени терени,

 За да се гарантира проследимо и прозрачно третиране на определени органични входящи материали (биоотпадъци) и получаване на качествени продукти, които могат да бъдат етикетирани и пускани на пазара на РБългария като компост, ферментационен продукт или като съставка за производството на растежни почвени среди и други субстрати трябва да се осъществява стриктен контрол по прилагането на законодателните изисквания, свързани с управлението на биоотпадъците.

В проекто-документите са разгледани мерките за извършване на контрол и изискванията за документация и водене на отчетност, в съответствие с *Приложение 1 и 2 на Наредбата за разделно събиране на биоотпадъците*.

В настоящите инструкции не са включени подробни насоки относно стандартните задължения на компетентните органи, свързани с рутинните мерки за контрол на съоръженията за третиране на отпадъците по чл. 119 от [Закона за управление на отпадъците](http://www3.moew.government.bg/files/file/Waste/Legislation/Zakoni/ZUO.pdf) (Обн. ДВ, бр.53/13.07.2012 г.) – (ЗУО).

Основните резултати от прилагането на инструкциите ще бъде улесняване на дейностите на контролните органи (РИОСВ) при извършване на проверки на място на съоръженията за компостиране и анаеробно разграждане и осигуряване на правилно и безопасно по отношение на околната среда функциониране на съоръженията за биологично третиране и получаването на продукти с гарантирано постоянно високо качество, които са безопасни за здравето на хората.

Проекто-документа не транспонира европейско законодателство и поради тази причина не се разглежда от Работна група 20 „Околна среда“ към Съвета по европейските въпроси на МОСВ.

Предложеният проект на Инструкции и контролен лист за осъществяване на контрол и проверка на място на съоръженията за третиране на биоотпадъците няма да доведе до пряко и/или косвено въздействие върху държавния бюджет и не изисква допълнителни финансовите и други средства за неговото прилагане.